BBC Hausa - News - Wasu kasashe 7 sun tsira daga takunkumi
Wasu kasashe 7 sun tsira daga takunkumi
An sabunta: 12 ga Yuni, 2012 - An wallafa a 07:43 GMT
Kasar Amurka ta kara cire wasu kasashe bakwai daga cikin jerin sunayen kasashen da zata iya kakabawa takunkumi kan sayen mai daga Iran.
Kasashen dai sun hada da Indiya da koriya ta Kudu da turkiyya da Malasiya da Afrika ta Kudu da Sri-lanka da kuma Taiwan.
Dama dai an cire wasu kasashe goma dake cikin kungiyar tarayyar turai da kuma Japan daga jerin sunayen kasashen, amma kasar Sin zata iya fuskantar takunkumin.
Kasar Amurkar dai tana son dakile yawan kudaden shigar da Iran ke samu daga sayar da danyan mai domin tilasta mata jingine shirin ta na makamashin nukiya.
Za a kare farar hula a kai hari kan AlQaeda31 Mayu, 2012, Barack Obama
Mit Romney ya zama dan takarar Republican30 Mayu, 2012, Amurka
Gabas Ta Tsakiya,
Danyen mai,